

**รูปแบบการพิมพ์ผลงานและนวัตกรรมทางวิชาการ (บทความวิจัย)  
ของสถาบันพัฒนาครู คณาจารย์ และบุคลากรทางการศึกษา**

**โครงการประชุมทางวิชาการเพื่อนำเสนอผลงานและนวัตกรรมทางวิชาการของผู้บริหาร ครู และบุคลากรทางการศึกษา ประจำปีงบประมาณ พ.ศ. 2564 (สคบศ. วิชาการ ครั้งที่ 2)**

คณะทำงานกองบรรณาธิการได้กำหนดรูปแบบการพิมพ์ผลงานและนวัตกรรมทางวิชาการ หรือ บทความวิจัย สำหรับให้ผู้เขียนยึดเป็นแนวทางในการส่งต้นฉบับสำหรับการตีพิมพ์ในเอกสารการประชุม  
ทางวิชาการ (Proceedings) โดยคณะทำงานกองบรรณาธิการสามารถตรวจสอบต้นฉบับก่อนการตีพิมพ์ เพื่อให้เอกสารมีคุณภาพสามารถนำไปใช้อ้างอิงได้

1. **การเตรียมต้นฉบับ** มีรายละเอียดดังนี้
   1. **ความยาวของบทความวิจัยต้นฉบับ** โดยนับรวมรูปภาพ ตาราง เอกสารอ้างอิง และภาคผนวก (ถ้ามี) ใช้กระดาษขนาด A4 โดยเว้นระยะห่างระหว่างขอบกระดาษด้านบน 1 นิ้ว ซ้ายมื้อ 2.5 นิ้ว ขวามือ 1 นิ้ว และด้านล่าง 1 นิ้ว ต้นฉบับควรมีความยาวไม่เกิน 10 หน้า
   2. **รูปแบบอักษร (Font) และการจัดวางตำแหน่ง** ใช้รูปแบบอักษร **TH SarabunPSK** พิมพ์ด้วยโปรแกรม Microsoft Word โดยใช้ขนาด ชนิดตัวอักษร รวมทั้งการจัดวางตำแหน่ง โดยองค์ประกอบของบทความวิจัยฉบับเต็ม ประกอบด้วย
      1. **ชื่อเรื่องภาษาไทย** ตัวอักษรขนาด 18 point ชนิดตัวหนา ตำแหน่งกึ่งกลางหน้ากระดาษ
      2. **ชื่อเรื่องภาษาอังกฤษ (Title)** ตัวอักษรขนาด 18 point ชนิดตัวหนา ตำแหน่งกึ่งกลางหน้ากระดาษ
      3. **ชื่อผู้เขียน** ตัวอักษรขนาด 16 point ชนิดตัวหนา ตำแหน่งกึ่งกลางหน้ากระดาษ
      4. **สถานะของผู้เขียน** ตำแหน่ง หน่วยงาน สังกัด (ภาษาไทย) e-mail ตัวอักษรขนาด 13 point ชนิดตัวธรรมดา แทรกเชิงอรรถและอ้างอิงท้ายเรื่อง ตำแหน่งชิดขอบกระดาษด้านซ้าย
      5. **หัวข้อของบทคัดย่อ/Abstract** ตัวอักษรขนาด 16 point ชนิดตัวหนา ตำแหน่งชิดขอบกระดาษด้านซ้าย
      6. **เนื้อหาบทคัดย่อ/Abstract** ตัวอักษรขนาด 16 point ชนิดตัวธรรมดา บรรทัดแรกย่อหน้า 0.5 นิ้ว จากขอบกระดาษด้านซ้าย และให้พิมพ์ชิดขอบทั้งสองด้าน โดยเขียนสรุปสาระสำคัญของเรื่อง อ่านแล้วเข้าใจง่าย ไม่ควรเกิน 250 คำ หรือ 15 บรรทัด โดยให้นำบทคัดย่อภาษาไทยขึ้นก่อน Abstract ซึ่งแปลจากบทคัดย่อภาษาไทยเป็นภาษาอังกฤษต้องมีเนื้อหาตรงกัน
      7. **คำสำคัญ:/Keywords:** ทั้งภาษาไทยและภาษาอังกฤษ ตัวอักษรขนาด 16 point ชนิดตัวเอียง ตำแหน่งชิดขอบกระดาษด้านซ้าย จำนวนไม่เกิน 5 คำ
      8. **บทนำ** ตัวอักษรขนาด 16 point ชนิดตัวธรรมดา บรรทัดแรกย่อหน้า 0.5 นิ้ว จากขอบกระดาษด้านซ้าย และให้พิมพ์ชิดขอบทั้งสองด้าน โดยเขียนระบุถึงความสำคัญของปัญหาที่ศึกษา วรรณกรรมที่เกี่ยวข้อง และประโยชน์โดยรวมที่จะเกิดขึ้นจากผลการวิจัย และควรอ้างอิงงานวิจัยอื่น  
         ที่เกี่ยวข้องประกอบด้วย
      9. **วัตถุประสงค์การวิจัย** ตัวอักษรขนาด 16 point ชนิดตัวธรรมดา บรรทัดแรกย่อหน้า 0.5 นิ้ว จากขอบกระดาษด้านซ้าย และให้พิมพ์ชิดขอบทั้งสองด้าน โดยเขียนระบุถึงจุดมุ่งหมายของการศึกษาที่มีความชัดเจนและสะท้อนถึงภาพทั้งหมดของงานวิจัย
      10. **สมมติฐานการวิจัย (ถ้ามี)** ตัวอักษรขนาด 16 point ชนิดตัวธรรมดา บรรทัดแรกย่อหน้า 0.5 นิ้ว จากขอบกระดาษด้านซ้าย และให้พิมพ์ชิดขอบทั้งสองด้าน โดยเขียนระบุถึงข้อความ  
          ที่คาดคะเนคำตอบหรือทำนายไว้ล่วงหน้าอย่างสมเหตุสมผลต่อปัญหาการวิจัยที่ต้องการศึกษาหาคำตอบ และเป็นข้อความที่กล่าวถึงความสัมพันธ์ของตัวแปรตั้งแต่ 2 ตัวขึ้นไป
      11. **วรรณกรรมที่เกี่ยวข้อง** ตัวอักษรขนาด 16 point ชนิดตัวธรรมดา บรรทัดแรกย่อหน้า 0.5 นิ้ว จากขอบกระดาษด้านซ้าย และให้พิมพ์ชิดขอบทั้งสองด้าน โดยเขียนระบุถึงเอกสารที่เกี่ยวข้องกับเรื่องที่วิจัย ทฤษฎีและหลักการที่เกี่ยวข้อง งานวิจัยที่เกี่ยวข้อง บทความ บทวิจารณ์
      12. **วิธีดำเนินการวิจัย** ตัวอักษรขนาด 16 point ชนิดตัวธรรมดา บรรทัดแรกย่อหน้า 0.5 นิ้ว จากขอบกระดาษด้านซ้าย และให้พิมพ์ชิดขอบทั้งสองด้าน โดยเขียนระบุถึงวิธีการวิจัย ประชากร กลุ่มตัวอย่าง เครื่องมือวิจัย ขั้นตอนการเก็บข้อมูล และสถิติที่ใช้ในการวิเคราะห์ข้อมูล
      13. **ผลการวิจัย** ตัวอักษรขนาด 16 point ชนิดตัวธรรมดา บรรทัดแรกย่อหน้า 0.5 นิ้ว จากขอบกระดาษด้านซ้าย และให้พิมพ์ชิดขอบทั้งสองด้าน โดยเขียนระบุถึงผลการวิจัยที่ได้จากการวิเคราะห์ข้อมูลที่สอดคล้องกับวัตถุประสงค์ของการวิจัย
      14. **สรุปและอภิปรายผล** ตัวอักษรขนาด 16 point ชนิดตัวธรรมดา บรรทัดแรกย่อหน้า 0.5 นิ้ว จากขอบกระดาษด้านซ้าย และให้พิมพ์ชิดขอบทั้งสองด้าน โดยเขียนระบุถึงผลการวิจัยที่สรุปประเด็นหลัก ๆ ของผลการวิจัย และนำเสนอผลการวิจัยโดยการอ้างโยงทฤษฎีเพื่อมาสนับสนุนหรือเห็นแย้งที่สมเหตุสมผล
      15. **ข้อเสนอแนะ** ตัวอักษรขนาด 16 point ชนิดตัวธรรมดา บรรทัดแรกย่อหน้า 0.5 นิ้ว จากขอบกระดาษด้านซ้าย และให้พิมพ์ชิดขอบทั้งสองด้าน โดยเขียนระบุถึงการให้ข้อเสนอแนะเพื่อนำผลการวิจัยไปใช้ให้เกิดประโยชน์และเสนอแนะสำหรับการทำวิจัยในครั้งต่อไป
      16. **กิตติกรรมประกาศ (ถ้ามี)** ตัวอักษรขนาด 16 point ชนิดตัวธรรมดา บรรทัดแรกย่อหน้า 0.5 นิ้ว จากขอบกระดาษด้านซ้าย และให้พิมพ์ชิดขอบทั้งสองด้าน โดยเขียนระบุถึงการแสดงความขอบคุณแก่ผู้ที่ช่วยเหลือให้งานวิจัยสำเร็จลุล่วงไปด้วยดีเพียงสั้น ๆ
      17. **เอกสารอ้างอิง** ตัวอักษรขนาด 16 point ชนิดตัวธรรมดา บรรทัดแรกย่อหน้า 0.5 นิ้ว จากขอบกระดาษด้านซ้าย และให้พิมพ์ชิดขอบทั้งสองด้าน โดยเขียนระบุถึงการอ้างอิงแบบแทรก  
          ในเนื้อหา โดยใช้ระบบนาม-ปี (Author-Year) ตามรูปแบบ APA (6th ed.) ที่กำหนด และเอกสารอ้างอิง  
          ทุกรายการที่ปรากฏในบทความต้องมีรายชื่อปรากฏอยู่ในรายการเอกสารอ้างอิงด้วย
2. **การพิมพ์** มีรายละเอียดดังนี้
   * 1. **เลขหน้า** ไม่ต้องใส่เลขหน้าในบทความ
     2. **การพิมพ์ตาราง** จะต้องมีหมายเลขกํากับแต่ละตาราง ให้พิมพ์หมายเลขลำดับของตารางและชื่อตารางคนละบรรทัด โดยพิมพ์ชิดขอบซ้ายมือของกระดาษ ถ้าชื่อตารางยาวกว่า 1 บรรทัด   
        ให้ขึ้นบรรทัดใหม่ โดยให้ตัวอักษรตัวแรกตรงกับชื่อตารางในบรรทัดแรก และให้เว้นแถวว่าง 1 แถวก่อนและหลังพิมพ์ตาราง
     3. **การพิมพ์ภาพประกอบ** ภาพแต่ละภาพต้องมีหมายเลขลำดับจาก 1 ไปจนจบบทความ การพิมพ์หมายเลขลำดับของภาพ ชื่อ และหรือคำอธิบายให้พิมพ์ไว้ใต้ภาพ และให้เว้นแถวว่าง 1 บรรทัดก่อนและหลังพิมพ์ภาพประกอบ
     4. **การพิมพ์สมการ** ให้แยกพิมพ์ไว้ในแถวหนึ่งต่างหาก และให้เว้นแถวว่าง 1 บรรทัดก่อนและหลังพิมพ์สมการ
     5. **การพิมพ์เอกสารอ้างอิงในเนื้อหาของบทความวิจัย** มีรายละเอียดดังนี้
3. เอกสารที่นำมาอ้างอิงต้องมีไม่เกิน 20 รายการ และไม่ควรมีอายุเกิน 5 ปี ยกเว้นแนวคิดหรือทฤษฎีที่เกิดมาก่อน 5 ปีและในปัจจุบันยังมีผู้นำมาใช้ อนุโลมให้นำมาใช้อ้างอิงได้
4. ให้จัดพิมพ์เป็น 1 คอลัมน์ และเรียงตามลำดับตัวอักษร
5. การอ้างอิงในเนื้อหา ใช้ระบบนามปี เช่น สุบิน ยุระรัช (2561) หรือ (สุบิน   
   ยุระรัช, 2561) เป็นต้น ทั้งนี้ หากมีผู้เขียนมากกว่า 2 คน ให้ใส่ชื่อของผู้แต่งคนแรก และตามด้วย “และคณะ” เช่น สุบิน ยุระรัช และคณะ (2561) หรือ (สุบิน ยุระรัช และคณะ, 2561) เป็นต้น
6. การเขียนรายการเอกสารอ้างอิงท้ายบทความ มีแนวทางดังนี้

**ตัวอย่างที่ 1 หนังสือ**

ชื่อผู้แต่ง. (ปีพิมพ์). *ชื่อหนังสือ.* พิมพ์ครั้งที่ (ถ้ามี).สถานที่พิมพ์ (เมือง): สำนักพิมพ์หรือโรงพิมพ์.

สุภางค์ จันทวานิช. (2557). *วิธีการวิจัยเชิงคุณภาพ.* พิมพ์ครั้งที่ 22. กรุงเทพฯ: จุฬาลงกรณ์มหาวิทยาลัย.

**ตัวอย่างที่ 2 วารสาร**

ชื่อผู้แต่ง. (ปีพิมพ์). ชื่อบทความ. *ชื่อวารสาร*, ปีที่ (ฉบับที่), หน้าแรก-หน้าสุดท้าย.

ปกรณ์ ศิริประกอบ. (2553). องค์การมหาชนกับความเป็นอิสระ: ข้อค้นพบเบื้องต้น. *วารสารศรีปทุมปริทัศน์ ฉบับมนุษยศาสตร์และสังคมศาสตร์*, *10*(2), 63-77.

**ตัวอย่างที่ 3 เว็บไซต์**

ชื่อผู้แต่ง. (ปีพิมพ์). *ชื่อเรื่อง.* [ออนไลน์]. ค้นเมื่อ วัน เดือน ปี, จาก: URL.

วิกิพีเดีย สารานุกรมเสรี. (2561). *โลกาภิวัฒน์* [ออนไลน์]. ค้นเมื่อ 23 พฤษภาคม 2561,

จาก: http://th.wikipedia.org/wiki/Globalization.

**ตัวอย่างที่ 4 หนังสือประมวลบทความการประชุมวิชาการ**

ชื่อผู้แต่ง. (ปีพิมพ์). ชื่อบทความ. *หนังสือประมวลบทความการประชุมวิชาการ*, วัน เดือน ปี สถานที่จัด,

หน้าแรก-หน้าสุดท้าย.

มานะศิลป์ ศรทนงค์. (2561). แนวทางการจัดการการท่องเที่ยวตามอัตลักษณ์และวิถีชุมชนในเขตพื้นที่แหล่งท่องเที่ยวเชิงวัฒนธรรมในหมู่บ้านช้างเพนียดหลวง จังหวัดพระนครศรีอยุธยา. *หนังสือประมวลบทความการประชุมวิชาการระดับชาติและนานาชาติ มหาวิทยาลัยศรีปทุม ครั้งที่ 13 ประจำปี 2561*, วันที่ 20 ธันวาคม 2561 ณ มหาวิทยาลัยศรีปทุม, 2112-2122.

**ตัวอย่างที่ 5 วิทยานิพนธ์/สารนิพนธ์**

ชื่อผู้แต่ง. (ปีพิมพ์). *ชื่อวิทยานิพนธ์.* ระดับปริญญาของวิทยานิพนธ์, ชื่อมหาวิทยาลัย, จังหวัด.

ปกรณ์ บุญล้อม. (2560). *การขานรับนโยบายการพัฒนาเขตเศรษฐกิจพิเศษของประชาชน อำเภอคลองใหญ่ จังหวัดตราด.* ภาคนิพนธ์ปริญญามหาบัณฑิต สาขาวิชาการปกครองท้องถิ่น. มหาวิทยาลัยราชภัฏ  
รำไพพรรณี, จันทบุรี.

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***